b'\n_START_ARTICLE_\nKurdski jezici\n_START_PARAGRAPH_\nKurdski jezici, skupina sjeverozapadnih iranskih jezika kojima govore skupine Kurda iz Kurdistana na podru\xc4\x8dju Iraka, Irana, Sirije i Turske. Kurdske jezike \xc4\x8dine centralnokurdski [ckb] sa 462.000 govornika (2004) u ira\xc4\x8dkim provincijama Suleimaniye, Arbil, Kirkuk, Khanaqin i Mandali i 3.250.000 govornika u Iranu. Drugi je sjevernokurdski [kmr] u azijskm dijelu Turske i drugim dr\xc5\xbeavama sa ukupno 9.320.240 govornika; i tre\xc4\x87i ju\xc5\xbenokurdski [sdh] sa 3.000.000 govornika u Iranu (Fattah 2000). Ova tri individualna jezika tvore takozvabi kurdski jezik (makrojezik)._NEWLINE_\xc4\x8cetvrti \xc4\x8dlan kurdske skupine jezika je laki [lki] iz Irana, 1.000.000 govornika (Fattah 2000) u provincijama \xc4\xaal\xc4\x81m i Luristan._NEWLINE_Kurdskoj skupini nekada su uz kurdski jezik bili priznati kao posebni jezici i neki kurdski dijalekti, na popisu su se nalazili behdini sa identifikatorom /bdf/ (povu\xc4\x8den), a sada je uklopljen u sjevernokurdski; herki /hek/ (povu\xc4\x8den) tako\xc4\x91er uklopljen u sjevernokurdski; kurdski /kdb/ (povu\xc4\x8den), podijeljen na centralnokurdski i ju\xc5\xbenokurdski; kurmanji ili sjevernokurdski \xc4\x8diji je identifikator /kur/ zamijenjen sa [kmr]; shikaki /shf/ (povu\xc4\x8den), uklopljen u sjevernokurdski; surchi /sup/ (povu\xc4\x8den), uklopljen u sjevernokurdski.'